**Települési étkezési támogatás**

A képviselő-testület szociális rászorultság alapján települési étkezési támogatásban részesítheti azon rászorulót,

a) akinek a családjában élő gyermek rendszeres gyermekvédelmi kedvezményben részesül,

b)13 akinek a családjában az egy főre jutó jövedelem nem haladja meg szociális vetítési alap összegének 200 %-át,

c)14 aki egyedülélő és jövedelme nem haladja meg szociális vetítési alap összegének 250 %-át,

d) szociális étkeztetésben részesül, házi segítségnyújtásban részesül.

A települési étkezési támogatás

* az önkormányzat fenntartásában lévő önkormányzati konyháról kerül természetbeni támogatásként, vagy
* a START közmunkaprogramban termelési időszakban megtermelt zöldségfélék formájában kerül biztosításra.

**Hogyan igényelheti a támogatást?**

Az igényléshez az alább elérhető kérelmet kell kitölteni, amit a Gávavencsellői Közös Önkormányzati Hivatal Szociális Irodájában személyesen is átvehet.

A kérelmet és az igazolásokat személyesen vagy meghatalmazott útján a Gávavencsellői Közös Önkormányzati Hivatal Szociális Irodájában lehet leadni, illetve beküldheti postai küldeményként is.

A kitöltött kérelem mellé az alábbi dokumentumokat kell csatolni:

* a személyazonosságot és a lakcímet igazoló dokumentumok
* a család tagjainak jövedelemigazolása
* gyámság alatt álló kiskorú esetén: gyámkirendelő határozat, illetve a gyermekelhelyezésre vonatkozó bírósági végzés

**Csatolandó dokumentumok, igazolások listája**

1. A személyazonosságot és a lakcímet igazoló dokumentumok:
	* a kérelmező személyazonosító igazolványa és lakcímkártyája,
2. A család tagjainak jövedelemigazolása:
	* munkaviszony esetén: a kérelem benyújtását megelőző hónapban kapott nettó jövedelemről szóló igazolás a munkáltató által kiállítva,
	* megállapított rendszeres pénzbeli ellátás folyósítása esetén a vonatkozó megállapító határozat (álláskeresési támogatás, Nyes, ápolási díj, aktív korúak ellátása, időskorúak ellátása),
	* a Nyugdíjfolyósító Igazgatóság tárgyévre kiállított, vagy 30 napnál nem régebbi igazolása a nyugdíjszerű ellátás havi összegéről,
	* alkalmi munkára vonatkozó nyilatkozat kitöltve és aláírásával igazolva,
	* vállalkozásból származó jövedelem esetén: a kérelem benyújtását megelőző 12 hónap alatt szerzett jövedelemről szóló, a Nemzeti adó- és Vámhivatal által kiállított igazolás,
	* tartásdíjra vonatkozó nyilatkozat nyomtatványon kitöltve és aláírásával igazolva,
	* a 18. életévet betöltött, önálló jövedelemmel nem rendelkező, nappali oktatás munkarendje szerint vagy felsőoktatási intézmény nappali tagozatán tanulmányokat folytató személy érvényesítő matricával ellátott diákigazolvány másolata,
	* 30 napnál nem régebbi igazolás az ösztöndíj összegére vonatkozóan

**Kinek a jövedelmét vesszük figyelembe a támogatás megállapítása során?**

A támogatás megállapításakor minden lakásban ténylegesen együtt lakó közeli hozzátartozó jövedelmét vesszük figyelembe, rájuk vonatkozóan kell nyilatkozni a jövedelem összegéről.

Közeli hozzátartozónak számít:

* a házastárs vagy élettárs,
* a 20 évesnél fiatalabb, önálló keresettel nem rendelkező gyermek;
* a 23 évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató gyermek;
* a 25 évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató gyermek
* korhatárra való tekintet nélkül a tartósan beteg, illetve fogyatékos gyermek